9. ΒΑΣΙΛΙΚΟΝ ΔΙΑΤΑΓΜΑ της 2/18 Αυγ. 1958 (ΦΕΚ Α΄ 122) Περί όρων εισαγωγής, συντηρήσεως και διακινήσεως κατεψυγμένων κρεάτων, ορνιθοειδών και θηραμάτων και άλλων τινών διατάξεων. Έχοντες υπ’ όψει το άρθρ. 17 του Νόμ. 248/1914 «περί οργανώσεως της Ζωοτεχνικής και Κτηνιατρικής Υπηρεσίας», το άρθρον μόνον, του Α.Ν. της 23 Ιαν. 1936 (ΦΕΚ Α΄ 47) «περί συμπληρώσεως Νόμ. 248» περί οργανώσεως της Ζωοτεχνικής και Κτηνιατρικής Υπηρεσίας», το άρθρ. 26 του Νόμ. 327/43 (ΦΕΚ Α΄ 241) «περί συμπληρώσεως της οργανώσεως της Διευθύνσεως Κτηνοτροφίας του Υπουργείου Γεωργίας» τροποποιηθέντος δια του Β.Δ. της 17 Σεπτ. 1946 «περί διαιρέσεως των υπηρεσιών του Υπουργείου Γεωργίας και κατανομής των αρμοδιοτήτων αυτών», τον Νόμ. 1503/1944 και την υπ’ αριθ. 330/1958 γνωμοδότησιν του Συμβουλίου της Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1-6.(Τροποποιηθέντα δια των Β.Δ. 816 της 26 Οκτ./2 Νοεμ. 1961 (ΦΕΚ Α΄ 209), Β.Δ. 569/1965 και 260/1969 (κατωτ. αριθ. 13 και 16), κατηργήθησαν μετ’ αυτών δια του άρθρ. 19 Π.Δ. 653/1977, κατωτ. αριθ. 21). Άρθρ.15.-(Το άρθρ. 15 καταργήθηκε από το άθρ. 35 περίπτ. γ΄ Π.Δ. 786/1978, ΦΕΚ Α΄ 182 (κατωτ. σελ. 698,882). Άρθρ.16-18.(Κατηργήθησαν δια του άρθρ. 19 Π.Δ. 653/1977, κατωτ. αριθ. 21). Άρθρ.19.-Καταργείται το άρθρ. 1 του από 19.6.47 Β.Δ/τος «περί τροποποιήσεως του εδαφ. δ΄ του άρθρ. 16 του από 30.11.40 Β.Δ/τος περί επιθεωρήσεως σφαγίων ως τούτο ετροποποιήθη δια μεταγενεστέρων τοιούτων» ως και πάσα διάταξις αντικειμένη τω παρόντι. Η ισχύς του παρόντος άρχεται μετά παρέλευσιν ενός μηνός από της δημοσιεύσεώς του εις την Εφημερίδα της Κυβερνήσεως. Άρθρ.7.-(Καταργήθηκε από την περίπτ. β΄ άρθρ. 9 Π.Δ. 306/3-16 Απρ. 1980, ΦΕΚ Α΄ 86 (κατωτ. σελ. 698,9862). Άρθρ.8.-Απαγορεύεται η εμφύσησις αέρος εις την περινεφρικήν χώραν των σφαγίων. Η απαγόρευσις εμφυσήσεως αέρος εις τα βοοειδή και βουβαλοειδή, επεκτείνεται και εις τους μόσχους και βουβαλομόσχους γάλακτος. Άρθρ.9.-Εις ελεγχόμενα υπό της Κτηνιατρικής Υπηρεσίας Σφαγεία, η θανάτωσις των μεγάλων ζώων δέον να διενεργήται δια μηχανικών μέσων (ειδικών πιστολίων) μετά παρέλευσιν 6μήνου από της δημοσιεύσεως του παρόντος. Άρθρ.10.-Οι εκδοροσφαγείς κατά την ώραν της σφαγής, θα φέρωσιν ελαστικά υποδήματα, καθαρούς επενδύτας ή φόρμας χρώματος χακί και κάλυμμα επί της κεφαλής (μπερέ) του αυτού χρώματος. Αι χείρες των θα είναι πάντοτε καθαραί μετά κεκομμένων ονύχων και απηλλαγμέναι δοθιήνων ή πυορροουσών πληγών. Οι φορτοεκφορτωταί σφαγίων και γενικώς οι χειριζόμενοι κρέατα δέον να φέρωσι καθαρούς επενδύτας ή φόρμας χρώματος χακί εκτός αν άλλως καθορίζεται δια του παρόντος. Αι θήκαι των μαχαιρών των εκδοροσφαγέων θα είναι εκ μετάλλου, θ’ απολυμαίνωνται δε αύται μετά των μαχαιρών μεθ’ εκάστην σφαγήν, εντός μεν αποστειρωτικών συσκευών, προκειμένου περί Σφαγείων εις α σφάζονται ετησίως περισσότεραι των 20.000 κεφαλαί ζώων, εντός δε κοινών βραστήρων, προκειμένου περί Σφαγείων εις α σφάζονται ολιγώτεραι των 20.000 κεφαλαί ζώων. Η εγκατάστασις των συσκευών τούτων, ήτις δέον να λάβη χώραν εντός 6μήνου από της δημοσιεύσεως του παρόντος, βαρύνει τους εκμεταλλευομένους τα Σφαγεία Δήμους, Κοινότητας κλπ. υποδεικνύεται δε και ελέγχεται υπό της Κτηνιατρικής Υπηρεσίας των Σφαγείων. Προς προστασίαν της δημοσίας υγείας και κτηνοτροφίας αι Δημοτικαί ή Κοινοτικαί Αρχαί οφείλουσι να διαθέτωσι εν τοις Σφαγείοις τους απαραιτήτους χώρους δια την συγκέντρωσιν και διαφύλαξιν εν αυτοίς, των κατασχομένων ακαταλλήλων προς βρώσιν κρεάτων, σπλάγχνων, αίματος κ.λπ. μέχρι της καταστροφής ή επεξεργασίας αυτών εντός συγχρονισμένων ειδικών μηχανημάτων ανεγνωρισμένων εργοστασίων, ή να λαμβάνωσι παν αναγκαίον μέτρον υποδεικνυόμενον υπό της Κτηνιατρικής Υπηρεσίας δια την ασφαλή τούτων καταστροφήν. Η εκκένωσις του περιεχομένου των στομάχων και των εντέρων των σφαγίων, θα λαμβάνη χώραν εκτός της αιθούσης σφαγής και εις χώρον καθοριζόμενον υπό της Κτηνιατρικής Υπηρεσίας των Σφαγείων. Άρθρ.11.-«Απαγορεύεται η βόσκησις χοίρων εις τόπους ένθα συγκεντρούνται τα απορρίμματα των πόλεων. Επίσης απαγορεύεται η ίδρυσις και λειτουργία χοιροστασίων εις απόστασιν ελάσσονα των 2 χιλιομέτρων από των χώρων συγκεντρώσεως των ανωτέρω απορριμμάτων». Το άρθρ. 11 αντικατεστάθη ως άνω δια του Β.Δ. 71 της 30 Ιαν./10 Φεβρ. 1971 (Φ.Ε.Κ. Α΄ 32). Άρθρ.12.-(Κατηργήθη δια του άρθρ. 19 Π.Δ. 653/1977, κατωτ. αριθ. 21). Άρθρ.13.-Εις περίπτωσιν κυστικερκώσεως μηρυκαστικών και χοίρων και εφ’ όσον δεν ανευρίσκονται κυστίκερκοι πλέον του ενός κατά τετραγωνικόν δεκατόμετρον, επιτρέπεται όπως τα σφάγια ταύτα, μετά παραμονήν εντός ψυκτικών θαλάμων υπό τον έλεγχον της αρμοδίας Κτηνιατρικής Υπηρεσίας, επί 12-15 ημέρας και υπό σταθεράν θερμοκρασίαν –12°Κ τουλάχιστον, διατίθενται εις την κατανάλωσιν ως κατεψυγμένα. «1)Εάν κατά την διενέργειαν του κρεοσκοπικού ελέγχου ήθελεν ανευρεθή επί σφαγίου βοοειδούς μία και μόνον κύστις νεκρού και εκφυλισμένου κυστικέρκου, ολόκληρον το σφάγιον δύναται να δοθή εις την κατανάλωσιν μετά προηγουμένην αφαίρεσιν και καταστροφήν της κύστεως. (Αντί για τη σελ. 668,05(δ) Σελ. 668,05(ε) Τεύχος Ε61-Σελ.89 Επιθεώρηση σφαγίων 17.Θ.λ.9 2)Εφ’ όσον κατά τον κρεοσκοπικόν έλεγχον δεν ανευρίσκονται επί μυρικαστικών και χοίρων, κύστεις κυστικέρκων πλείονες της μιας κατά τετραγωνικόν δεκατόμετρον εις τομάς μυών ένθα κατά προτίμησιν εγκαθίστανται αύται, εν τη συντασσομένη υπό του κρεοσκόπου εκθέσει κατασχέσεως (Υποδ. Δ) ήτις προβλέπεται υπό του άρθρ. 16 του από 30.11.1940 Β.Δ/τος «περί επιεθωρήσεως σφαγίων» ως τούτο αντικατεστάθη υπό του άρθρ. 18 του από 2.8.1958 Β.Δ/τος «περί όρων εισαγωγής, συντηρήσεως και διακινήσεως κατεψυγμένων κρεάτων, ορνιθοειδών και θηραμάτων και άλλων τινών διατάξεων» θ’ αναγράφηται ότι ανευρέθησαν κύστεις κυστικέρκων ολιγώτεραι της μιας κατά τετραγ. δεκατόμετρον και ότι το σφάγιον δύναται να υποβληθή εις κατάψυξιν, τηρουμένων των σχετικών όρων. Ο ιδιοκτήτης του σφαγίου, εφ’ όσον επιθυμεί όπως τούτο υποβληθή εις την δια του ψύχους αποστείρωσιν, μετά την λήψιν της εκθέσεως κατασχέσεως και εντός 24 ωρών, οφείλει να υποβάλη αίτησιν εις την αρμοδίαν Κτηνιατρικήν Υπηρεσίαν δι’ ης να διατυπώνη την πρόθεσίν του ταύτην και να δηλώνη ταυτοχρόνως την πόλιν, εις την οποίαν προτίθεται να μεταφέρη το σφάγιον ίνα τούτο υποβληθή εις κατάψυξιν, εάν εν τη αυτή πόλει δεν λειτουργεί χώρος καταψύξεως ως κατωτέρω καθορίζεται. Σφάγια ως ανωτέρω θα σφραγίζωνται δια σφραγίδος σχήματος τετραγώνου της προβλεπομένης δια τα υπό περιορισμόν κατάλληλα σφάγια. 3)Εάν το χαρακτηρισθέν υπό περιορισμόν κατάλληλον, ως ανωτέρω σφάγιον πρόκειται να υποβληθή εις κατάψυξιν εις χώρον ευρισκόμενον εν τη αυτή πόλει εν η ευρίσκεται το σφάγιον, η αρμοδία Σελ. 668,06(ε) Τεύχος Ε61-Σελ. 90 Κτηνιατρική Υπηρεσία εις ην υπεβλήθη η αίτησις του ιδιοκτήτου του σφαγίου προς κατάψυξιν, δι’ εγγράφου της προς αυτόν κοινοποιουμένου προς τον ιδιοκτήτην του χώρου καταψύξεως και την αστυνομικήν αρχήν εγκρίνει την υποβολήν του σφαγίου εις κατάψυξιν, αναγράφουσα ταυτοχρόνως τα χαρακτηριστικά τούτου και καθορίζουσα την ημερομηνίαν εξόδου του σφαγίου εκ του ψυκτικού χώρου. Δια την εξαγωγήν του σφαγίου εκ του ψυκτικού χώρου και την διάθεσίν του εις την κατανάλωσιν, απαιτείται έγκρισις της Κτηνιατρικής Υπηρεσίας παρεχομένη προς τον ιδιοκτήτην τούτου, κοινοποιουμένη αρμοδίως. 4)Εάν το χαρακτηρισθέν υπό περιορισμόν κατάλληλον σφάγιον, πρόκειται να μεταφερθή ίνα υποβληθή εις κατάψυξιν εις χώρον ευρισκόμενον εις ετέραν πόλιν, η Κτηνιατρική Υπηρεσίας εις ην υπεβλήθη η προς κατάψυξιν του σφαγίου αίτησις του ιδιοκτήτου, δι’ εγγράφου της προς αυτόν κοινοποιουμένου εις την Κτηνιατρικήν Υπηρεσίαν της πόλεως περιορισμού του σφαγίου και την επιτόπιον αρμοδίαν αστυνομικήν αρχήν, εγκρίνει την μεταφοράν του σφαγίου εις την εν λόγω πόλιν αναγράφουσα πλήρως τα χαρακτηριστικά τούτου ως και τα του μέσου μεταφοράς του. Ταυτοχρόνως η ανωτέρω Κτηνιατρική Υπηρεσία γνωρίζει τηλεγραφικώς το γεγονός εις την Κτηνιατρικήν Υπηρεσίαν της πόλεως εν η θα μεταφερθή προς κατάψυξιν το σφάγιον. Το έγγραφον τούτο το οποίον και συνοδεύει το σφάγιον κατά την μεταφοράν του, παραδίδεται υπό του ιδιοκτήτου του σφαγίου ή του μεταφορέως εις την Κτηνιατρικήν Υπηρεσίαν της πόλεως προορισμού του σφαγίου, η οποία και ενεργεί τον έλεγχον επί των μεταφερομένων εσφαγμένων ζώων κατά τας διατάξεις του υπ’ αριθ. 756 της 5.10.1965 Β.Δ/τος «περί όρων μεταφοράς και εισαγωγής εσφαγμένων ζώων». Η εν λόγω Κτηνιατρική Υπηρεσία ενεργεί περαιτέρω κατά τας διατάξεις της παρ. 3 του παρόντος. 17.Θ.λ.9 Επιθεώρηση σφαγίων 5)Εκάστη Νομοκτηνιατρική Υπηρεσία οφείλει εντός τριμήνου από της δημοσιεύσεως του παρόντος να καθορίση δι’ αποφάσεως της οικείας Νομαρχίας, τους εις την περιφέρειάν της χώρους εντός των οποίων θα δύναται να υποβάλλωνται εις κατάψυξιν τα υπό κυστικερκώσεως προσβεβλημένα κατά τας διατάξεις του παρόντος, σφάγια, εάν υφίστανται τοιούτοι χώροι εντός των οποίων η επιτυγχανομένη θερμοκρασία δέον να η τουλάχιστον 12°Κ και οι οποίοι δέον να ώσιν εφωδιασμένοι δι’ αυτογραφικού θερμομέτρου. Οι ανωτέρω χώροι εγκρίνονται τελικώς δι’ αποφάσεως του επί της Γεωργίας Υπουργού. Δια πάσαν μεταβολήν των ανωτέρω χώρων οίτινες δέον να ευρίσκωνται εις πόλεις εις ας εδρεύει Κτηνιατρική Υπηρεσία ακολουθείται η αυτή διαδικασία. 6)Οι ιδιοκτήται των ως άνω καθοριζομένων χώρων υπέχουσι την ευθύνην διαφυλάξεως των σφαγίων και διατηρήσεως των καθοριζομένων θερμοκρασιών. Οι χώροι ούτοι ευρίσκονται υπό τον έλεγχον των Κτηνιατρικών και Αστυνομικών Αρχών. Έκαστος ιδιοκτήτης εγκριθέντος κατά τ’ ανωτέρω χώρου καταψύξεως οφείλει να τηρή βιβλίον εισαγομένων προς κατάψυξιν και εξερχομένων σφαγίων εν τω οποίω θ’ αναγράφηται δι’ εκάστην περίπτωσιν το ονοματεπώνυμον του ιδιοκτήτου, το είδος και το βάρος του σφαγίου, το σφαγείον προελεύσεως, η ημερομηνία εισαγωγής προς κατάψυξιν και εξόδου του σφαγίου, ως και τα στοιχεία του εγγράφου της Κτηνιατρικής Υπηρεσίας ήτις ενέκρινε την υποβολήν του σφαγίου εις κατάψυξιν. Η ισχύς του παρόντος άρχεται μετά παρέλευσιν τριμήνου από της δημοσιεύσεώς του εις την Εφημερίδα της Κυβερνήσεως» Αι εντός « » διατάξεις προσετέθησαν δια του Β.Δ. 641 της 13 Ιουλ./9 Αυγ. 1966 (ΦΕΚ Α΄ 152). Άρθρ.14.-(Κατηργήθη δια του άρθρ. 19 Π.Δ. 653/1977, κατωτ. αριθ. 21). 